CELEX: 32013D0705
Language: ro
Date: 2013-11-29 00:00:00
Title: 2013/705/UE: Decizia de punere în aplicare a Comisiei din 29 noiembrie 2013 de autorizare a introducerii pe piață a extractului de creastă de cocoș ca ingredient alimentar nou conform Regulamentului (CE) nr. 258/97 al Parlamentului European și al Consiliului [notificată cu numărul C(2013) 8319]

3.12.2013   
            
            
               RO
            
            
               Jurnalul Oficial al Uniunii Europene
            
            
               L 322/39
            
         DECIZIA DE PUNERE ÎN APLICARE A COMISIEI
   din 29 noiembrie 2013
   de autorizare a introducerii pe piață a extractului de creastă de cocoș ca ingredient alimentar nou conform Regulamentului (CE) nr. 258/97 al Parlamentului European și al Consiliului
   [notificată cu numărul C(2013) 8319]
   (Numai textul în limba spaniolă este autentic)
   (2013/705/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 8 februarie 2011, societatea Bioiberica S.A. a înaintat autorităților competente din Regatul Unit o cerere de introducere pe piață a extractului de creastă de cocoș ca ingredient alimentar nou.
            
         
               (2)
            
            
               La 25 octombrie 2011, organismul competent de evaluare a produselor alimentare din Regatul Unit a emis raportul său de evaluare inițială. În acest raport, el a concluzionat că utilizarea extractului de creastă de cocoș în anumite produse alimentare, la nivelurile propuse de solicitant, îndeplinește criteriile stabilite la articolul 3 alineatul (1) din Regulamentul (CE) nr. 258/97.
            
         
               (3)
            
            
               La 10 noiembrie 2011, Comisia a transmis raportul de evaluare inițială celorlalte state membre.
            
         
               (4)
            
            
               S-au prezentat obiecții justificate în termenul de 60 de zile prevăzut la articolul 6 alineatul (4) al doilea paragraf din Regulamentul (CE) nr. 258/97. În special, au fost ridicate întrebări în legătură cu specificațiile și eventuala alergenicitate a produsului.
            
         
               (5)
            
            
               La 22 mai 2012, Comisia a consultat Autoritatea Europeană pentru Siguranța Alimentară (EFSA), solicitându-i să efectueze o evaluare suplimentară a extractului de creastă de cocoș ca ingredient alimentar în conformitate cu Regulamentul (CE) nr. 258/97.
            
         
               (6)
            
            
               La 31 mai 2013, Autoritatea a adoptat un aviz științific privind extractul de creastă de cocoș (2), în care a concluzionat că acest extract este sigur în cazul utilizărilor și al nivelurilor de utilizare propuse.
            
         
               (7)
            
            
               Avizul științific oferă suficiente motive pentru a se stabili că extractul de creastă de cocoș utilizat în conformitate cu utilizările și nivelurile de utilizare propuse respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Extractul de creastă de cocoș, astfel cum este definit și specificat în anexa I, poate fi introdus pe piață în calitate de ingredient alimentar nou pentru utilizările definite și la nivelurile maxime stabilite în anexa II.
   Articolul 2
   Denumirea utilizată pentru extractul de creastă de cocoș, autorizat prin prezenta decizie, pe etichetele produselor alimentare care îl conțin este „extract de creastă de cocoș” sau „extract de creastă de cocoș tânăr”.
   Articolul 3
   Prezenta decizie se adresează societății Bioiberica S.A., Plaça Francesc Macià, 7. 8B, 08029 Barcelona, Spania.
   
      Adoptată la Bruxelles, 29 noiembrie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2013; 11(6):3260.
   
      ANEXA I
      
         SPECIFICAțIE PRIVIND EXTRACTUL DE CREASTĂ DE COCOș
      
      
         Definiție
      
      Extractul de creastă de cocoș este obținut din specia Gallus gallus prin hidroliza enzimatică a crestei de cocoș și prin etape ulterioare de filtrare, concentrare și precipitare. Principalele elemente constitutive ale extractului de creastă de cocoș sunt glicozaminoglicanii acid hialuronic, sulfat de condroitină A și sulfat de dermatan (sulfat de condroitină B).
      
                  Acid hialuronic
               
               
                  60-80 %
               
            
                  Sulfat de condroitină A
               
               
                  Nu mai mult de 5 %
               
            
                  Sulfat de dermatan (sulfat de condroitină B)
               
               
                  Nu mai mult de 25 %
               
            
         Descriere
      
      Pulbere higroscopică albă sau aproape albă.
      
         Identificare
      
      
                  pH
               
               
                  5,0-8,5
               
            
         Puritate
      
      
                  Cloruri
               
               
                  Nu mai mult de 1 %
               
            
                  Azot
               
               
                  Nu mai mult de 8 %
               
            
                  Pierdere prin uscare (la 105 °C timp de 6 ore)
               
               
                  Nu mai mult de 10 %
               
            
                  Mercur
               
               
                  Nu mai mult de 0,1 mg/kg
               
            
                  Arsen
               
               
                  Nu mai mult de 1 mg/kg
               
            
                  Cadmiu
               
               
                  Nu mai mult de 1 mg/kg
               
            
                  Crom
               
               
                  Nu mai mult de 10 mg/kg
               
            
                  Plumb
               
               
                  Nu mai mult de 0,5 mg/kg
               
            
         Criterii microbiologice
      
      
                  Numărul total de germeni aerobi viabili
               
               
                  Nu mai mult de 102 CFU/g
               
            
                  
                     Escherichia coli
                  
               
               
                  Absentă în 1 g
               
            
                  
                     Salmonella spp.
               
               
                  Absentă în 1 g
               
            
                  
                     Staphylococcus aureus
                  
               
               
                  Absent în 1 g
               
            
                  
                     Pseudomonas aeruginosa
                  
               
               
                  Absentă în 1 g
               
            
   
      ANEXA II
      
         Utilizări autorizate ale extractului de creastă de cocoș
      
      
                  Categoria de alimente
               
               
                  Nivelul maxim de utilizare (mg/100 g sau mg/100 ml)
               
            
                  Băuturi pe bază de lapte
               
               
                  40
               
            
                  Băuturi fermentate pe bază de lapte
               
               
                  80
               
            
                  Produse de tip iaurt
               
               
                  65
               
            
                  
                     Fromage frais
                  
               
               
                  110